CELEX: 32016D0887
Language: ro
Date: 2016-06-02 00:00:00
Title: Decizia de punere în aplicare (UE) 2016/887 a Comisiei din 2 iunie 2016 de modificare a anexei II la Decizia 2007/777/CE în ceea ce privește lista de țări terțe și regiuni ale acestora din care se autorizează introducerea în Uniune de produse din carne și stomacuri, vezici și intestine tratate [notificată cu numărul C(2016) 3215] (Text cu relevanță pentru SEE)

4.6.2016   
            
            
               RO
            
            
               Jurnalul Oficial al Uniunii Europene
            
            
               L 148/6
            
         DECIZIA DE PUNERE ÎN APLICARE (UE) 2016/887 A COMISIEI
   din 2 iunie 2016
   de modificare a anexei II la Decizia 2007/777/CE în ceea ce privește lista de țări terțe și regiuni ale acestora din care se autorizează introducerea în Uniune de produse din carne și stomacuri, vezici și intestine tratate
   
      
         [notificată cu numărul C(2016) 3215]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf și articolul 8 punctul 4, precum și articolul 9 alineatul (4) litera (c),
   întrucât:
   
               (1)
            
            
               Decizia 2007/777/CE a Comisiei (2) prevede, printre altele, condițiile de introducere în Uniune a loturilor de anumite produse din carne și de stomacuri, vezici și intestine tratate care au fost supuse unuia dintre tratamentele stabilite în partea 4 a anexei II la decizia respectivă (denumite în continuare „produsele”), inclusiv o listă de țări terțe sau regiuni ale acestora din care se autorizează introducerea în Uniune a produselor în cauză.
            
         
               (2)
            
            
               În cazul în care țările terțe sunt regionalizate pentru a fi incluse în lista din Decizia 2007/777/CE, părțile regionalizate ale teritoriului lor sunt enumerate în partea 1 a anexei II la decizie.
            
         
               (3)
            
            
               Partea 2 a anexei II la Decizia 2007/777/CE stabilește lista de țări terțe sau regiuni ale acestora din care se autorizează introducerea în Uniune a produselor, cu condiția ca acestea să fi fost supuse unui tratament relevant menționat în partea respectivă a anexei II. Tratamentele respective au scopul de a elimina un anumit risc pentru sănătatea animală legat de produsele în cauză. Partea 4 a anexei respective stabilește un tratament nespecific „A” și tratamente specifice de la „B” la „F”, enumerate în ordine descrescătoare din punctul de vedere al gravității riscului pentru sănătatea animală legat de produsele în cauză.
            
         
               (4)
            
            
               Argentina și Brazilia au solicitat să fie incluse în lista din partea 2 a anexei II la Decizia 2007/777/CE ca țări autorizate să introducă în Uniune produse obținute din bovine domestice originare din toate regiunile de pe teritoriul lor care sunt deja autorizate să introducă în Uniune carne proaspătă din aceeași specie de animale, astfel cum sunt descrise în partea 1 a anexei II la Regulamentul (UE) nr. 206/2010 al Comisiei (3).
            
         
               (5)
            
            
               Deoarece produsele care urmează să fie introduse în Uniune trebuie să fie supuse unui tratament prevăzut în partea 4 a anexei II la Decizia 2007/777/CE, descrierea teritoriilor din Argentina și Brazilia regionalizate pentru produse, corespunzătoare codurilor AR-1, AR-2 și BR-2 din partea 1 a anexei II la Decizia 2007/777/CE, ar trebui modificată pentru a corespunde regionalizării aplicate Argentinei și Braziliei pentru introducerea în Uniune a cărnii proaspete de bovine domestice, în conformitate cu partea 1 a anexei II la Regulamentul (UE) nr. 206/2010.
            
         
               (6)
            
            
               În plus, Brazilia a solicitat ca o nouă regiune de pe teritoriul ei să fie autorizată să introducă în Uniune produse care au fost obținute din bovine domestice și supuse tratamentului specific „B” prevăzut în partea 4 a anexei II la Decizia 2007/777/CE. Având în vedere faptul că regiunea respectivă face parte din teritoriul Braziliei recunoscut de către Organizația Mondială pentru Sănătatea Animalelor (OIE) ca fiind indemn de febră aftoasă (FDM) (4) fără vaccinare și faptul că produselor în cauză li s-a aplicat tratamentul specific „B”, regiunea respectivă ar trebui să fie autorizată să introducă produsele în Uniune.
            
         
               (7)
            
            
               Prin urmare, regiunea respectivă de pe teritoriul Braziliei ar trebui inclusă în lista din partea 1 a anexei II la Decizia 2007/777/CE sub denumirea de BR-4. Introducerea în Uniune a loturilor de produse obținute din bovine domestice originare din regiunea denumită BR-4 din Brazilia ar trebui autorizată cu condiția ca produsele să fie supuse tratamentului specific „B”, în conformitate cu partea 4 a anexei respective, și, prin urmare, BR-4 ar trebui inclusă în lista din partea 2 a respectivei anexe.
            
         
               (8)
            
            
               Prin urmare, părțile 1 și 2 ale anexei II la Decizia 2007/777/CE ar trebui modificate în consecință.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 2007/777/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 2 iunie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 18, 23.1.2003, p. 11.
   
      (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
   
      (3)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
   
      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/
   
      ANEXĂ
      Anexa II la Decizia 2007/777/CE se modifică după cum urmează:
      
                  1.
               
               
                  în partea 1, rubricile privind Argentina și Brazilia se înlocuiesc cu următoarele rubrici:
                  
                              „Argentina
                           
                           
                              AR
                           
                           
                              01/2004
                           
                           
                              Întreaga țară.
                           
                        
                              AR-1
                           
                           
                              02/2016
                           
                           
                              Teritoriile definite la AR-1 și AR-3 în partea 1 a anexei II la Regulamentul (UE) nr. 206/2010.
                           
                        
                              AR-2
                           
                           
                              02/2016
                           
                           
                              Teritoriile definite la AR-2 în partea 1 a anexei II la Regulamentul (UE) nr. 206/2010.
                           
                        
                              Brazilia
                           
                           
                              BR
                           
                           
                              01/2004
                           
                           
                              Întreaga țară.
                           
                        
                              BR-1
                           
                           
                              01/2005
                           
                           
                              Statele Rio Grande do Sul, Santa Catarina, Paraná, Săo Paulo și Mato Grosso do Sul.
                           
                        
                              BR-2
                           
                           
                              02/2016
                           
                           
                              Teritoriile definite la BR-1, BR-2, BR-3 și BR-4 în partea 1 a anexei II la Regulamentul (UE) nr. 206/2010.
                           
                        
                              BR-3
                           
                           
                              01/2005
                           
                           
                              Statele Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina și Săo Paulo.
                           
                        
                              BR-4
                           
                           
                              01/2016
                           
                           
                              Distrito Federal, statele Acre, Rondônia, Pará, Tocantins, Maranhăo, Piauí, Bahia, Ceará, Rio Grande do Norte, Paraíba, Pernambuco, Alagoas și Sergipe.”;
                           
                        
            
                  2.
               
               
                  în partea 2, la rubrica privind Brazilia se adaugă următorul rând:
                  
                              „Brazilia BR-4
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX”.